வலிகாமம் தென்மேற்கு பிரதேச சபை

**வலிகாமம் தென்மேற்கு பிரதேச சபை** என்பது இலங்கையின் யாழ்ப்பாண மாவட்டத்தில் அமைந்துள்ள ஒரு பிரதேச சபை ஆகும். இது மானிப்பாய் தேர்தல் தொகுதியில் அமைந்துள்ளது. இது வடக்கில் வங்காள விரிகுடாவையும், வட கிழக்கில் வலிகாமம் வடக்கு பிரதேச சபையையும், கிழக்கில் வலிகாமம் தெற்கு பிரதேச சபையையும், தென் கிழக்கில் நல்லூர் பிரதேச சபையையும், தெற்கில் யாழ்ப்பாண மாநகர சபையையும், தென் மேற்கில் யாழ்ப்பாணக் கடல் நீரேரியையும், மேற்கில் வலிகாமம் மேற்கு பிரதேச சபையையும் எல்லைகளாகக் கொண்டு ஒரு நீள் சதுர வடிவில் அமைந்துள்ளது. இதன் பரப்பளவு சுமார் 55 சதுர கிலோ மீட்டர்களாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, வலிகாமம் தென்மேற்கு பிரதேச சபைக்கு 17 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 28 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள வலிகாமம் தென்மேற்கு பிரதேச சபையின் ஆளுகைப் பிரதேசம் 12 வட்டாரங்களாகப் பிரிக்கப்பட்டுள்ளது. வலிகாமம் தென்மேற்கு பிரதேச சபையின் கீழ் வலிகாமம் தென்மேற்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன.
# மாதகல்
# இளவாலை
# பெரியவிளான்
# பண்டத்தரிப்பு
# சில்லாலை
# வடலியடைப்பு
# பிரான்பற்று
# மாகியப்பிட்டி - சண்டிலிப்பாய்
# சண்டிலிப்பாய் தென்மேற்கு
# மானிப்பாய் வடமேற்கு
# நவாலி வடக்கு
# மானிப்பாய் தென்கிழக்கு
# சுதுமலை
# நவாலி தென்கிழக்கு
# சாவல்கட்டு
# உயரப்புலம்
# ஆனைக்கோட்டை

## தேர்தல் முடிவுகள்

### 2011 உள்ளூராட்சித் தேர்தல்கள்
1998 ஆம் ஆண்டில் இடம்பெற்ற பிரதேச சபை தேர்தலின் பின் நாட்டின் போர்ச்சூழலால் உள்ளூராட்சித்தேர்தல்கள் இடம்பெறவில்லை.
பின்னர் மார்ச் 2011 இல் தேர்தல் நடைபெறுமென தேர்தல் திணைக்களம் அறிவித்தது. ஆயினும் ஐக்கிய மக்கள் சுதந்திரக் கூட்டணியின் தேர்தல் வேட்பு மனுக்கள் நிராகரிக்கப்பட்டதால் அக்கட்சி நீதிமன்றில் வழக்கு தொடுத்தது. இதனால் தேர்தல்கள் ஒத்தி வைக்கப்பட்டன. பின்னர் அக்கட்சியின் வேட்புமனுக்கள் நீதிமன்றால் ஏற்றுக்கொள்ளப்பட்டதையடுத்து 2011 சூலை 23 அன்று தேர்தல்கள் இடம்பெற்றது.

இதன் முடிவுகள் பின்வருமாறு அமைந்தன.

*மொத்த வாக்குகள்  :31,022
*அளிக்கப்பட்டவை   :18,369
*நிரகரிக்கப்பட்டவை  : 1,771
*செல்லுபடியானவை : 16,598

இதன்படி இத்தேர்தலில் தமிழ்த் தேசியக் கூட்டமைப்பு வெற்றி பெற்று ஆட்சியைக் கைப்பற்றியது.
; தமிழ்த் தேசியக் கூட்டமைப்பின் பட்டியலில் போட்டியிட்ட வேட்பாளர்களில் 12 பேர் விருப்பு வாக்குகள் அடிப்படையில் பிரதேச சபை உறுப்பினர்களாகத் தெரிவு செய்யப்பட்டனர். அவர்களின் விபரம்:
#அ. ஜெபநேசன், 2,809 வாக்குகள்
#ச. சிவகுமாரன், 2,337 வாக்குகள்
#ஆ. சி. கணேசவேல், 2,314 வாக்குகள்
#வி. சுப்பிரமனியம், 2,226 வாக்குகள்
#சி. மகேந்திரன், 2,120 வாக்குகள்
#க. கௌரிகாந்தன், 2,045 வாக்குகள்
#சு. பரமகுரு, 1,672 வாக்குகள்
#செ. சிவபாதம், 1,491 வாக்குகள்
#அ. ஜோன் ஜிப்ரிக்கோ, 1,427 வாக்குகள்
#த. குமணன், 1,121 வாக்குகள்
#க. பொன்ன, 1,116 வாக்குகள்
#ம. சூசைப்பிள்ளை, 1,046 வாக்குகள்

;ஐக்கிய மக்கள் சுதந்திரக் கூட்டணியில் வெற்றி பெற்றோர்
#வெலிச்சோர் அன்ரன் ஜோன்சன், 2,707 வாக்குகள்
#ஜே.செல்வராசா, 693 வாக்குகள்
#க. நடராசா, 605 வாக்குகள்
#பா. நாகேந்திரம், 454 வாக்குகள்

அ. ஜெபநேசன் பிரதேச சபைத் தலைவராகவும், ஓய்வுபெற்ற கிராம சேவகர் ச. சிவகுமாரன் உதவித் தலைவராகவும் கட்சியினால் நியமிக்கப்பட்டுள்ளனர். இவர்களது தெரிவு 30.07.2011 அன்று இலங்கை அரசினால் வெளியிடப்பட்ட விசேட வர்த்தமானியில் பிரசுரிக்கப்பட்டுள்ளது.

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 17 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 28 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் வலிகாமம் தென்மேற்கு பிரதேச சபையின் தலைவராக அந்தோனிப்பிள்ளை ஜெபநேசன் (மானிப்பாய் தென்கிழக்கு, இலங்கைத் தமிழரசுக் கட்சி), துணைத் தலைவராக சின்னையா கணேசவேல் (உயரப்புலம், இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 17 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 28 உறுப்பினர்கள் தேர்ந்தெடுக்கப்பட்டனர்.

2025 தேர்தலில் வலிகாமம் தென்மேற்கு பிரதேச சபையின் தலைவராக கந்தையா யசீதன் (இலங்கைத் தமிழரசுக் கட்சி), துணைத் தலைவராக பேரின்பநாயகம் சுபாகர் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:யாழ்ப்பாண மாவட்டப் பிரதேச சபைகள்